
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 136 

6 Φεβρουάριου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός αριθμού προσώπων που θα απασχολη¬ 
θούν στο Γενικό Λογιστήριο του Κράτους (Υπηρε¬ 
σία Συντάξεων), με σύμβαση μίσθωσης έργου.... 1 
Καθορισμός αριθμού προσώπων που θα απασχο¬ 
ληθούν στο Γ ενικό Λογιστήριο του Κράτους, με 
σύμβαση μίσθωσης έργου, για την παρακολούθη¬ 
ση και διεκπεραίωση των εκκρεμοτήτων της εκ¬ 
καθάρισης του Οργανισμού Οικονομικής Ανασυ¬ 
γκρότησης Επιχειρήσεων (Ο.Α.Ε.), καθώς και την 
αρχειοθέτηση των πάσης φύσεως στοιχείων του 


Οργανισμού που περιέρχονται στο Δημόσιο. 2 

Απονομή επαίνου στο μόνιμο υπάλληλο ΣΤΕΦΑΝΟΥ- 

ΔΑΚΗ ΓΕΩΡΓΙΟ. 3 

Απονομή επαίνου στο μόνιμο υπάλληλο ΛΑΖΑΡΙΔΗ 

- ΠΑΛΑΙΟΛΟΓΟ ΝΙΚΟΛΑΟ. 4 

Έγκριση υπερωριακής εργασίας του προσωπικού 
που υπηρετεί με Διάθεση στο Γραφείο Υπουρ¬ 
γού και στο Γ ραφείο Γ ενικού Γ ραμματέα ΥΠΕΧΩ- 

ΔΕ έτους 2006. 5 

Άδεια στο Δήμο Ιστιαίας Ν.Α. Εύβοιας για την εκμί- 
σθωση της αλιευτικής εκμετάλλευσης του ιχθυ¬ 
οτροφείου Μεγάλο Διβάρι Ιστιαίας σε τρίτους.. 6 
Αποδοχή παραίτησης μέλους του Δ.Σ. της Α.Ε. «ΕΛ¬ 
ΛΗΝΙΚΑ ΤΑΧΥΔΡΟΜΕΙΑ (ΕΛ.ΤΑ.)» και ορισμός 

νέου. 7 

Αποδοχή παραίτησης μέλους του Δ.Σ. της Α.Ε. «Εται¬ 
ρεία Θερμικών Λεωφορείων» (Ε.ΘΕ.Λ.)» και ορι¬ 
σμός νέου. 8 


Α ΠΟΦΑΣΕΙ Σ 

Αριθ. 2/6489/0004 (1) 


Καθορισμός αριθμού προσώπων που θα απασχοληθούν 
στο Γ ενικό Λογιστήριο του Κράτους (Υπηρεσία Συ¬ 
ντάξεων), με σύμβαση μίσθωσης έργου. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 6 του ν.2527/1997 «Τροποποίηση και 


συμπλήρωση διατάξεων του ν.2190/1994 και άλλες 
διατάξεις» (Α' 206). 

β) Του άρθρου 90 του “Κώδικα νομοθεσίας για την 
Κυβέρνηση και τα Κυβερνητικά όργανα”, που κυρώθηκε 
με το άρθρο πρώτο του π.δ. 63/2005 (ΦΕΚ 98Α'). 

γ) Του Π.Δ/τος 284/1988 «Οργανισμός του Υπουργείου 
Οικονομικών» (Α.128), όπως τροποποιήθηκε και ισχύει. 

2. Την υπ’ αριθμ. 55/1998 πράξη υπουργικού συμβουλίου 
«Αναστολή διορισμών και προσλήψεων στο Δημόσιο 
τομέα έως 31 Δεκεμβρίου 2000» (Α' 252), η ισχύς της 
οποίας παρατάθηκε έως 31.12.2005 με την υπ’ αριθμ. 
36/2004 πράξη υπουργικού συμβουλίου (Α' 265). 

3. Την υπ’ αριθμ. 292/2005 γνωμοδότηση του Β' 
Τμήματος του Ν.Σ. του Κράτους, η οποία έγινε δεκτή 
από τον Υπουργό Οικονομίας και Οικονομικών. 

4. Την υπ’ αριθμ. ΔΙΔΚ/Φ.1/2/6139/23.3.2004 (ΦΕΚ 
527/τ.Β'/24.3.2004) απόφαση του Πρωθυπουργού και 
του Υπουργού Εσωτερικών, Δημόσιας Διοίκησης και 
Αποκέντρωσης με θέμα «Ανάθεση αρμοδιοτήτων στους 
Υφυπουργούς Εσωτερικών, Δημόσιας Διοίκησης και 
Αποκέντρωσης». 

5. Την υπ’ αριθμ. ΔΙΠΠ/Φ.ΕΓΚΡ.4.5/18742/19.10.2005 
απόφαση της Επιτροπής του άρθρου 2 παρ. 1 της υπ’ 
αριθμ. 55/1998 πράξης υπουργικού συμβουλίου (άρθρ. 1 
παρ. 51 ν.2412/1996) περί εγκρίσεως ανάθεσης έργου από 
το Γ ενικό Λογιστήριο του Κράτους σε οκτώ (8) άτομα με 
τυπικά προσόντα Δευτεροβάθμιας Εκπαίδευσης (ΔΕ), ή 
Υποχρεωτικής Εκπαίδευσης (ΥΕ), για χρονικό διάστημα 
δύο (2) ετών. 

6. Το γεγονός ότι από τις διατάξεις της απόφασης 
αυτής προκαλείται δαπάνη ποσού διακοσίων σαράντα 
χιλιάδων (240.000) ευρώ που θα βαρύνει τις πιστώσεις 
του προϋπολογισμού του Υπουργείου Οικονομίας και 
Οικονομικών (Ειδικός Φορέας 23/140 και ΚΑΕ 0871). 

7. Το υπ’ αριθμ. 2/47242/0020/23.9.2005 έγγραφο της 
Δ20-Προϋπολογισμού. 

8. Τις υφιστάμενες ανάγκες της ταξινόμησης 
και αρχειοθέτησης αιτήσεων συνταξιούχων για 
την επιστροφή της κράτησης του ν.2084/1992 και 
συνταξιοδοτικών πράξεων και αποφάσεων και της 
μεταφοράς και τακτοποίησης συνταξιοδοτικών φακέλων 
εκτός των χώρων που στεγάζονται οι Υπηρεσίες 
Συντάξεων, αποφασίζουμε: 

1. Καθορίζουμε σε οκτώ (8) τον αριθμό των ατόμων 
κατηγορίας Δευτεροβάθμιας Εκπαίδευσης (ΔΕ) ή 
κατηγορίας Υποχρεωτικής Εκπαίδευσης (ΥΕ), στα οποία 
μπορεί να ανατεθεί από το Υπουργείο Οικονομίας και 
Οικονομικών/Γενικό Λογιστήριο του Κράτους, το έργο 
της ταξινόμησης και της αρχειοθέτησης αιτήσεων 
συνταξιούχων για την επιστροφή της κράτησης του ν. 
2084/1992 και συνταξιοδοτικών πράξεων και αποφάσεων 
και της μεταφοράς και τακτοποίησης συνταξιοδοτικών 
φακέλων εκτός των χώρων που στεγάζονται οι 
Υπηρεσίες Συντάξεων, με σύμβαση μίσθωσης έργου 
χρονικής διάρκειας δύο (2) ετών. 

2. Το ανωτέρω έργο συνίσταται: 

α. Στην ταξινόμηση και αρχειοθέτηση τουλάχιστον 
διακοσίων χιλιάδων (200.000) αιτήσεων από 
συνταξιούχους, οι οποίοι διεκδικούν την επιστροφή της 
κράτησης του ν.2084/1992 

β. Στην ταξινόμηση πενήντα χιλιάδων (50.000) περίπου 
πράξεων και αποφάσεων, που έχουν εκδοθεί από το 
έτος 1997 μέχρι σήμερα, προκειμένου στη συνέχεια 
αυτές να δεθούν σε τόμους και 

γ. Στη μεταφορά και τακτοποίηση περίπου ογδόντα 
χιλιάδων (80.000) συνταξιοδοτικών φακέλων από τα 
κτίρια των οδών Κάνιγγος και Αλκιβιάδου στους νέους 
αποθηκευτικούς χώρους του Υπουργείου μας που 
βρίσκονται στην οδό Λεγάκη στην περιοχή του Ρέντη. 

Το παραπάνω έργο, που είναι έκτακτο και παροδικό, 
έχει εξαιρετικά επείγοντα χαρακτήρα δεν ανάγεται 
στα καθήκοντα του υπηρετούντος προσωπικού της ΔΕ 
κατηγορίας (Γραμματειακή υποστήριξη των διαφόρων 
υπηρεσιακών μονάδων) και της ΥΕ κατηγορίας 
(διακίνηση εγγράφων εντός της Κεντρικής Υπηρεσίας 
και εκτός αυτής προς διάφορα Υπουργεία και Δημόσιους 
Οργανισμούς) και δεν μπορεί να εκτελεστεί από αυτούς, 
γιατί ακόμη και στην περίπτωση που τους ανατεθεί, 
αυτοί δεν επαρκούν για τις ήδη υπάρχουσες ανάγκες 
του Γ.Λ. Κράτους. 

3. Η συνολική δαπάνη που θα προκληθεί από την 
προαναφερόμενη ανάθεση έργου θα ανέλθει στο 
ποσό των διακοσίων σαράντα χιλιάδων (240.000) ευρώ 
περίπου και συγκεκριμένα στο ποσό των δέκα πέντε 
χιλιάδων (15.000) ευρώ κατ’ άτομο ετησίως για όσους 
κατέχουν προσόντα της κατηγορίας ΔΕ και δεκατριών 
χιλιάδων (13.000) ευρώ κατ’ άτομο ετησίως για όσους 
κατέχουν προσόντα της κατηγορίας ΥΕ και θα καλυφθεί 
από τις εγγεγραμμένες πιστώσεις στον προϋπολογισμό 
του Υπουργείου Οικονομίας και Οικονομικών (Ειδικός 
Φορέας 23/140 και ΚΑΕ 0871). 

Η καταβολή της αμοιβής στους αναδόχους θα 
γίνεται τμηματικά ανά δίμηνο ανάλογα με την πορεία 
εκτέλεσης του έργου το οποίο θα καταγράφεται και 
θα παραδίδεται και ύστερα από σχετική βεβαίωση του 
Προϊσταμένου του Τ48-Τμήματος Διεκπεραίωσης και 
Αρχείου. 

Οι ανάδοχοι δεν δικαιούνται επιδόματα εορτών 
Χριστουγέννων και Πάσχα καθώς και άδειες ή επιδόματα 
αδειών, ενώ δεν υφίσταται υποχρέωση του εργοδότη για 
ασφάλιση των αναδοχών σε φορέα κύριας ή επικουρικής 
ασφάλισης. 

Η ολοκλήρωση του έργου θα επιφέρει αυτόματα 
και τη λύση της σχέσης μεταξύ του δημοσίου και των 
αναδοχών, η δε διάρκεια των δύο (2) ετών για την 


ολοκλήρωση του έργου είναι ενδεικτική και αποτελεί το 
ανώτερο χρονικό όριο παράδοσης του έργου. 

Το έργο θα εκτελείται στα κτίρια που στεγάζεται 
το Αρχείο των Διευθύνσεων Συντάξεων επί των οδών 
Κάνιγγος 29, Αλκιβιάδου και στους αποθηκευτικούς 
χώρους που βρίσκονται στην οδό Λεγάκη στην περιοχή 
του Ρέντη. 

4. Οι εν προκειμένω συμβάσεις μίσθωσης έργου, 
εξαιρούνται από το σύστημα προσλήψεων που 
εφαρμόζεται στο δημόσιο τομέα [άρθρ. 14 παρ. 2 
περ. ιγ' του ν.2190/1994 (Α' 28)], θα διέπονται από τις 
διατάξεις των άρθρων 681 κ.ε. του Αστικού Κώδικα και 
θα καταρτιστούν σύμφωνα με τις διατάξεις του άρθρου 
6 του ν.2527/1997. 

5. Η απασχόληση των ανωτέρω αναδοχών σε έργα 
ή καθήκοντα ξένα με το έργο που αναλαμβάνουν 
απαγορεύεται. 

6. Υπεύθυνος για την παρακολούθηση της καλής 
εκτέλεσης του έργου σύμφωνα με τους ειδικότερους 
όρους των σχετικών συμβάσεων ορίζεται ο Προϊστάμενος 
του Τ48-Τμήματος Διεκπεραίωσης και Αρχείου. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 3 Φεβρουάριου 2006 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

ΑΠΟΣΤΟΛΟΣ ΑΝΔΡΕΟΥΛΑΚΟΣ ΓΕΩΡΓΙΟΣ ΑΛΟΓΟΣΚΟΥΦΗΣ 
-♦- 

Αριθμ. 2/66935/0004 (2) 

Καθορισμός αριθμού προσώπων που θα απασχοληθούν 
στο Γενικό Λογιστήριο του Κράτους, με σύμβαση 
μίσθωσης έργου, για την παρακολούθηση και διεκ¬ 
περαίωση των εκκρεμοτήτων της εκκαθάρισης του 
Οργανισμού Οικονομικής Ανασυγκρότησης Επιχειρή¬ 
σεων (Ο.Α.Ε.), καθώς και την αρχειοθέτηση των πό¬ 
σης φύσεως στοιχείων του Οργανισμού που περι¬ 
έρχονται στο Δημόσιο. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 6 του ν.2527/1997 «Τροποποίηση και 
συμπλήρωση διατάξεων του ν.2190/1994 και άλλες δια¬ 
τάξεις» (Α' 206). 

β) Του άρθρου 90 του “Κώδικα νομοθεσίας για την 
Κυβέρνηση και τα Κυβερνητικά όργανα”, που κυρώθηκε 
με το άρθρο πρώτο του π.δ. 63/2005 (ΦΕΚ 98Α'). 

γ) Του π.δ/τος 284/1988 «Οργανισμός του Υπουργείου 
Οικονομικών» (Α'128), όπως τροποποιήθηκε και ισχύει. 

2. Του άρθρου 3 της υπ’ αριθμ. 55/1998 πράξης υπουρ¬ 
γικού συμβουλίου «Αναστολή διορισμών και προσλή¬ 
ψεων στο Δημόσιο τομέα έως 31 Δεκεμβρίου 2000» (Α' 
252), η ισχύς της οποίας παρατάθηκε έως 31.12.2005 με 
την υπ’ αριθμ. 36/2005 πράξη υπουργικού συμβουλίου 
(ΦΕΚ 265 τ.Α'). 

3. Την υπ’ αριθμ. 360/2005 γνωμοδότηση του Β' Τμή¬ 
ματος του Ν.Σ. του Κράτους, η οποία έγινε δεκτή από 
τον Υπουργό Οικονομίας και Οικονομικών. 

4. Την υπ’ αριθμ. ΔΙΠΠ/Φ.ΕΓΚΡ.4.5/477/16266/2.12.2005 
απόφαση της Επιτροπής του άρθρου 2 παρ. 1 της υπ’ 
αριθμ. 55/1998 πράξης υπουργικού συμβουλίου (άρθρ. 1 
παρ. 51 ν.2412/1996) περί εγκρίσεως σύναψης συμβάσεων 
μίσθωσης έργου από το Γενικό Λογιστήριο του Κράτους 
σε δέκα (10) άτομα, εκ των οποίων έξι (6) Πανεπιστημι¬ 
ακής Εκπαίδευσης (3 Οικονομολόγοι και 3 πτυχιούχοι 
νομικών επιστημών) και τέσσερα (4) Δευτεροβάθμιας 
ή Υποχρεωτικής Εκπαίδευσης, για χρονικό διάστημα 
δύο (2) ετών. 

5. Το γεγονός ότι από τις διατάξεις της απόφασης 
αυτής προκαλείται δαπάνη ποσού τριακοσίων ενενήντα 
χιλιάδων (390.000) ευρώ, που θα βαρύνει τις πιστώσεις 
του προϋπολογισμού του Υπουργείου Οικονομίας και 
Οικονομικών (Ειδικός Φορέας 23/140 και ΚΑΕ 0871). 

6. Το υπ’ αριθμ. 2/44409/0004/2.9.2005 έγγραφο της 
Δ20-Προϋπολογισμού, από το οποίο προκύπτει ότι η 
προκαλούμενη δαπάνη θα αντιμετωπισθεί από τις εγ¬ 
γεγραμμένες σχετικές πιστώσεις στον Π/Υ Εξόδων του 
Υπ. Οικονομίας και Οικονομικών. 

7. Την υπ’ αριθμ. 2/46886/0025/27.8.2002 Απόφαση του 
Υπουργού Οικονομίας και Οικονομικών «Ορισμός Υπηρε¬ 
σίας του Δημοσίου για την παρακολούθηση υποθέσεων 
εκκαθάρισης Ο.Α.Ε.» (Β' 1128). 

8. Τις υφιστάμενες ανάγκες παρακολούθησης και δι¬ 
εκπεραίωσης των εκκρεμοτήτων της εκκαθάρισης του 
Οργανισμού Οικονομικής Ανασυγκρότησης Επιχειρήσε¬ 
ων (Ο.Α.Ε.), καθώς και της αρχειοθέτησης των πόσης 
φύσεως στοιχείων του Οργανισμού που περιέρχονται 
στο Δημόσιο. 

9. Την υπ’ αριθμ. ΔΙΔΚ/Φ.1/2/6139/23.3.2004 (ΦΕΚ 527 
τ.Β'/24.3.2004) απόφαση του Πρωθυπουργού και του 
Υπουργού Εσωτερικών, Δημόσιας Διοίκησης και Απο¬ 
κέντρωσης με θέμα «Ανάθεση αρμοδιοτήτων στους 
Υφυπουργούς Εσωτερικών, Δημόσιας Διοίκησης και 
Αποκέντρωσης», αποφασίζουμε: 

1. Καθορίζουμε σε δέκα (10) τον αριθμό των ατόμων, 
εκ των οποίων έξι (6) Πανεπιστημιακής Εκπαίδευσης 
(3 οικονομολόγοι και 3 πτυχιούχοι νομικών επιστημών) 
και τέσσερα (4) Δευτεροβάθμιας ή Υποχρεωτικής Εκ¬ 
παίδευσης, στα οποία το Υπουργείο Οικονομίας και 
Οικονομικών/Γενικό Λογιστήριο του Κράτους, μπορεί 
να αναθέσει με σύμβαση μίσθωσης έργου χρονικής δι¬ 
άρκειας δύο (2) ετών, το έργο της παρακολούθησης και 
διεκπεραίωσης των εκκρεμοτήτων της εκκαθάρισης του 
Οργανισμού Οικονομικής Ανασυγκρότησης Επιχειρήσε¬ 
ων (Ο.Α.Ε.), καθώς και της αρχειοθέτησης των πόσης 
φύσεως στοιχείων του Οργανισμού που περιέρχονται 
στο Δημόσιο. 

2. Το προς ανάθεση έργο κατά κατηγορία προσωπικού 
έχει ως εξής: 

Ι.'Εργο τριών (3) οικονομολόγων με τυπικά προσόντα 
ΠΕ-Κατηγορίας 

α. Η ολοκλήρωση της διαδικασίας εκποίησης εξοπλι¬ 
σμού του Ο.Α.Ε. 

β. Η τήρηση στοιχείων για την καταγραφή του προϊό¬ 
ντος ρευστοποίησης του ανωτέρω εξοπλισμού. 

γ. Η τήρηση στοιχείων για τις εισπράξεις του Ο.Α.Ε. 
από τις εταιρείες του ν.1386/1983 στις οποίες ο Ο.Α.Ε. 
ήταν μέτοχος ή πιστωτής. 


δ. Η τήρηση στοιχείων για τις απαιτήσεις και εισπρά¬ 
ξεις που προέρχονται από πώληση εταιρειών που ανή¬ 
κουν στην αρμοδιότητα του Ο.Α.Ε. 

ε. Η τήρηση στοιχείων για τις εισπράξεις από εταιρεί¬ 
ες που έχουν υπαχθεί σε καθεστώς ειδικής εκκαθάρισης 
του άρθρου 46α του ν.1892/1990, καθώς και αυτών που 
τελούν σε εκκαθάριση σύμφωνα με το άρθρο 47α του 
κ.ν. 2190/1920. 

II. Έργο τριών (3) πτυχιούχων νομικών επιστημών με 
τυπικά προσόντα ΠΕ-Κατηγορίας 

α. Η τήρηση και παρακολούθηση του οικείου αρχείου 
για τις δικαστηριακές και λοιπές νομικές υποθέσεις του 
Ο.Α.Ε. και των υπό εκκαθάριση εταιρειών του. 

β. Ο έλεγχος των πινάκων κατάταξης προς εξασφά¬ 
λιση της ικανοποίησης των απαιτήσεων του Ο.Α.Ε. και 
η προστασία των πιστωτών αυτού. 

γ. Η παροχή πλήρων και επεξεργασμένων στοιχείων 
στην Υπηρεσία μας και στους λειτουργούς του Ν.Σ.Κ. 
προς υπεράσπιση των θέσεων του Δημοσίου ως ειδικού 
διαδόχου του Ο.Α.Ε. 

δ. Η παρακολούθηση και ικανοποίηση δανειστών Ο.Α.Ε. 
κατά μερίδα αναγγελλόμενου δανειστή που διαθέτει 
εκτελεστό τίτλο και συντρέχουν οι προϋποθέσεις του 
άρθρου 13 του ν.2741/1999. 

ε. Η παρακολούθηση των απαιτήσεων που διεκδικού- 
νται δικαστικά από το Ελληνικό Δημόσιο ως ειδικού 
διαδόχου του Ο.Α.Ε. και επιδίωξη της είσπραξής τους. 

III. Έργο τεσσάρων (4) ατόμων με τυπικά προσόντα 
ΔΕ ή ΥΕ-Κατηγορίας 

α. Ο διαχωρισμός του ογκώδους Αρχείου του Ο.Α.Ε. 
που εκτείνεται σε δύο ορόφους 1.200 τ.μ. σε παλαιό και 
χρησιμοποιούμενο. 

β. Η μεταφορά, συγκέντρωση και τακτοποίηση του 
Αρχείου σε ενιαίους χώρους, αντίστοιχα, προκειμένου 
να σμικρυνθούν οι χώροι φύλαξής του και να είναι πιο 
εύκολη η πρόσβαση σ’ αυτό και περαιτέρω να καταστεί 
δυνατή η εκποίηση του εξοπλισμού που πλέον δεν θα 
χρειάζεται. 

3. Τα παραπάνω έργα δεν ανάγονται στον κύκλο των 
συνήθων καθηκόντων των ήδη υπηρετούντων υπαλλή¬ 
λων των κατηγοριών ΠΕ, ΔΕ και ΥΕ του Γ.Λ.Κράτους και 
δεν μπορούν να εκτελεστούν από αυτούς γιατί ακόμη 
και στην περίπτωση που τους ανατεθούν, αυτοί δεν 
επαρκούν για τις ήδη υπάρχουσες ανάγκες του. 

4. Η σχετική δαπάνη που ανέρχεται κατ’ άτομο και 
για τα δύο (2) έτη της σύμβασης συνολικά, στο ποσό 
των σαράντα πέντε χιλιάδων (45.000) ευρώ για όσους 
κατέχουν προσόντα της ΠΕ κατηγορίας, τριάντα χιλιά¬ 
δων (30.000) ευρώ για όσους κατέχουν προσόντα της 
ΔΕ κατηγορίας και είκοσι έξι χιλιάδων (26.000) ευρώ για 
όσους κατέχουν προσόντα της ΥΕ κατηγορίας, θα κα¬ 
λυφθεί από τις εγγεγραμμένες σχετικές πιστώσεις στον 
προϋπολογισμό εξόδων του Υπουργείου Οικονομίας και 
Οικονομικών (Ειδ. Φορέας 23/140 και ΚΑΕ 0871). 

5. Η καταβολή της αμοιβής στους αναδόχους θα γί¬ 
νεται τμηματικά κατά δίμηνο τουλάχιστον και ανάλογα 
με το εκτελεσθέν έργο, το οποίο θα καταγράφεται και 
θα παραδίδεται στη Δ25-Κίνησης Κεφαλαίων, Εγγυήσε¬ 
ων Δανείων και Αξιών, ο Προϊστάμενος της οποίας θα 
βεβαιώνει την ορθή εκτέλεση αυτού. 

6. Τα έργα θα εκτελούνται στις εγκαταστάσεις του 
Ο.Α.Ε. και στην έδρα της Δ25-Κίνησης Κεφαλαίων, Εγ¬ 
γυήσεων, Δανείων και Αξιών. 

7. Οι εν προκειμένω συμβάσεις μίσθωσης έργου, 
εξαιρούνται από το σύστημα προσλήψεων που εφαρ¬ 
μόζεται στο δημόσιο τομέα [άρθρ. 14 παρ. 2 περ. ιγ' 
του ν.2190/1994 (Α.28)], θα διέπονται από τις διατάξεις 
των άρθρων 681 κ.ε. του Αστικού Κώδικα και θα καταρ- 
τισθούν σύμφωνα με τις διατάξεις του άρθρου 6 του 
ν.2527/1997. 

8. Οι ανάδοχοι των ανωτέρω έργων δεν δικαιούνται 
επιδομάτων εορτών Χριστουγέννων και Πάσχα, καθώς 
και αδείας και επιδόματος αδείας, ενώ δεν υφίσταται 
υποχρέωση του εργοδότη για ασφάλιση των αναδοχών 
σε φορέα κύριας ή επικουρικής ασφάλισης. 

Η ολοκλήρωση του έργου θα επιφέρει αυτόματα 
και τη λύση της σχέσης μεταξύ του δημοσίου και των 
αναδοχών. 

9. Η απασχόληση των ανωτέρω αναδοχών σε έργα 
ή καθήκοντα ξένα με το έργο που αναλαμβάνουν απα¬ 
γορεύεται. 

10. Υπεύθυνος για την παρακολούθηση της καλής 
εκτέλεσης των έργων σύμφωνα με τους ειδικότερους 
όρους των σχετικών συμβάσεων ορίζεται ο Προϊστάμε¬ 
νος της Δ25-Κίνησης Κεφαλαίων, Εγγυήσεων, Δανείων 
και Αξιών. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 6 Φεβρουάριου 2006 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

ΑΠΟΣΤΟΛΟΣ ΑΝΔΡΕΟΥΛΑΚΟΣ ΓΕΩΡΓΙΟΣ ΑΛΟΓΟΣΚΟΥΦΗΣ 
-♦- 

Αριθ. Φ.473.1/ΑΔ560480/Σ.132 (3) 

Απονομή επαίνου στο μόνιμο υπάλληλο ΣΤΕΦΑΝΟΥ- 
ΔΑΚΗ ΓΕΩΡΓΙΟ. 

Ο ΕΙΔΙΚΟΣ ΓΡΑΜΜΑΤΕΑΣ 
ΥΠΟΥΡΓΕΙΟΥ ΕΘΝΙΚΗΣ ΑΜΥΝΑΣ 

1. Έχοντας υπόψη: 

α. Τις διατάξεις των άρθρων 61 και 62 του ν.2683/1992 
«Κώδικας Κατάστασης Δημ. Πολιτικών Διοικητικών 
Υπαλλήλων» 

β. Το υπ’ αριθμ. Φ.400/ΕΠ.1433/Σ.510/20.10.2005/133 
Σ.Μ. 

γ. Το υπ’ αριθμ. Φ.473/ΑΔ 1202/3916/Σ.3916/17.11.2005/ 
ΑΤΑ. 

δ. Την υπ’ αριθμ. 1/06 Γνωμοδότηση Υπηρεσιακού Συμ¬ 
βουλίου ΓΕΑ. 

γ. Την υπ’ αριθμ. Φ.000/2/791/Σ.241/7.3.2002 (ΦΕΚ. 282/ 
τ.Β77.3.2002) απόφαση ΥΕΘΑ «Περί μεταβίβασης αρμο¬ 
διοτήτων ΥΕΘΑ στον Ειδικό Γραμματέα ΥΕΘΑ», απο¬ 
φασίζουμε: 

2. Απονέμουμε την Ηθική Αμοιβή του Επαίνου στο 
Μόνιμο Υπάλληλο με Γ βαθμό ΚΛ/ΔΕ ΤΕΧΝΙΚΟΥ ΗΛΕ¬ 
ΚΤΡΟΝΙΚΩΝ (ΤΕΧΝΙΤΩΝ ΤΗΛ/ΝΙΩΝ) ΣΤΕΦΑΝΟΥΔΑΚΗ 
ΓΕΩΡΓΙΟ (ΑΜ.7735) διότι κατά τη διάρκεια των λειτουρ¬ 
γικών ελέγχων που πραγματοποιήθηκαν τον Ιαν. 2005, 
διαπιστώθηκε ότι από τα (110) τα (70) τεμάχια από τα 
διατιθέμενα φωτιστικά τύπου ΡΙ-22 και (1) από τα (4) τη¬ 
λέφωνα αντιεκρηκτικού τύπου ΡΥΝΚΕ & ΗΥ5ΤΕΒ ΕΕΘΘ) 
για τις αποθήκες πυρομαχικών ήταν εκτός ενεργείας. Ο 


ανωτέρω υπάλληλος, με δική του πρωτοβουλία ζήτησε 
και έλαβε άδεια από τη Μονάδα να προβεί στην μελέτη 
των σχεδίων και τη διερεύνηση των βλαβών των ανω¬ 
τέρω συσκευών και διαπίστωσε τα εξής: 

α. Τα φωτιστικά σώματα είχαν πρόβλημα στην πλα- 
κέτα φόρτισης των συσσωρευτών με αποτέλεσμα την 
καταστροφή των συσσωρευτών. Σημειώνουμε, ότι το 
κόστος συντήρησης για το κάθε ένα φωτιστικό ΡΕ-22 
ανέρχεται στο ποσό των 100€ χωρίς ΦΠΑ και χωρίς το 
κόστος των ανταλλακτικών. 

β. Το τηλέφωνο του αντιεκρηκτικού τύπου είχε καεί 
λόγω πτώσης κεραυνού. Για την αποκατάσταση της 
βλάβης του συγκεκριμένου τηλεφώνου η χαμηλότερη 
τιμή επισκευής θα ήταν 50 0€ τουλάχιστον. 

3. Ο εν λόγω υπάλληλος αξιοποιώντας τις γνώσεις 
και την εμπειρία του, εκτιμώντας την ζημιά και το είδος 
των απαιτούμενων ανταλλακτικών, προμηθεύτηκε από 
το εμπόριο τα απαιτούμενα ανταλλακτικά και προέβη 
στην δοκιμαστική επισκευή ενός φωτιστικού σώματος 
το οποίο μετά από τους απαραίτητους λειτουργικούς 
ελέγχους διαπιστώθηκε η σωστή λειτουργία του. 

4. Μετά από αυτό εισηγήθηκε στη Μονάδα την αγο¬ 
ρά του συνόλου των απαιτούμενων ανταλλακτικών για 
την επισκευή των υπολοίπων 69 φωτιστικών σωμάτων 
καθώς και των ανταλλακτικών για την επισκευή του τη¬ 
λεφώνου αντιεκρηκτικού τύπου, προκειμένου να προβεί 
στην επισκευή τους, με συνολικό κόστος ανταλλακτικών 
δέκα 10€. 

Αναλυτικά έγιναν οι παρακάτω ενέργειες: 

α. Αντικατάσταση του τρίμερ που ρυθμίζει την τάση 
φόρτισης των συσσωρευτών. Τοποθετήθηκε τρίμερ 2,2 
ΚΩΜ. 

β. Αντικατάσταση σε πολλά από αυτά του κυκλώμα¬ 
τος ανόρθωσης το οποίο αποτελείται από τέσσερις (4) 
διόδους οι οποίες βρέθηκαν ανοικτές. 

γ. Ρύθμιση της τάσης φόρτισης των συσσωρευτών 
από 11,9 \/ΟΘ που βρέθηκαν, σε 13,8 νΟΘ. 

δ. Για την επισκευή του τηλεφώνου αντικαταστάθηκαν 
δύο(2) αντιστάσεις τεχνολογίας 3ΜΩ που είχαν κατα¬ 
στραφεί με συμβατικές χαμηλής ωμικής αντίστασης % 
νναίΐ, (ως ασφαλειοαντίσταση). 

5. Ο εν λόγω υπάλληλος έχει άριστο βαθμό απόδοσης 
στο έργο του, έχει επιμέλεια και τάξη στην εργασία του, 
συνεργάζεται άψογα με τους συναδέλφους και τους 
προϊσταμένους του, έχει άψογη συμπεριφορά και πει¬ 
θαρχία. Διακατεχόμενος από υψηλό αίσθημα ευθύνης 
και πνεύμα ανησυχίας για την υπηρεσία, επιδεικνύοντας 
υψηλή επαγγελματική κατάρτιση εργαζόμενος πέραν 
του καλώς εννοουμένου καθήκοντος, πέραν από τον 
κύκλο των εργασιών που του έχουν ανατεθεί (τεχνι¬ 
κός ενσύρματων-ασύρματων δικτύων), προέβη με δική 
του πρωτοβουλία στην επισκευή των συσκευών που 
προαναφέρθηκαν, ενέργεια από την οποία η ΠΑ. εξοι¬ 
κονόμησε χρηματικό ποσό ύψους εννέα χιλιάδων ευρώ 
(9.000€) περίπου. 

Η απόφαση αυτή να δημοσιευθεί σε στην Εφημερίδα 
της Κυβερνήσεως. 

Αθήνα, 20 Ιανουάριου 2006 

Ο Ειδικός Γραμματέας 
ΑΘΑΝΑΣΙΟΣ ΣΑΝΤΙΚΟΣ 

Αριθ. Φ.473.1/ΑΔ560481/Σ133 (4) 

Απονομή επαίνου στο μόνιμο υπάλληλο ΛΑΖΑΡΙΔΗ - 
ΠΑΛΑΙΟΛΟΓΟ ΝΙΚΟΛΑΟ. 

Ο ΕΙΔΙΚΟΣ ΓΡΑΜΜΑΤΕΑΣ 
ΥΠΟΥΡΓΕΙΟΥ ΕΘΝΙΚΗΣ ΑΜΥΝΑΣ 

1/Εχοντας υπόψη: 

α. Τις διατάξεις των άρθρων 61 και 62 του ν.2683/1992 
«Κώδικας Κατάστασης Δημ. Πολιτικών Διοικητικών 
Υπαλλήλων» 

β. Το υπ’ αριθμ. Φ.473/ΑΔ 222/3235/Σ.1167/1.-9.2005/130 
Σ.Μ. 

γ. Το Φ.473/ΑΔ 1241/4098/24.11.2005/ΑΤ Α. 

δ. Την υπ’ αριθμ. 1/06 Γνωμοδότηση Υπηρεσιακού 
Συμβουλίου ΓΕΑ. 

γ. Την υπ’ αριθμ. Φ.000/2/791/Σ.241/7.3.2002 (ΦΕΚ. 
282/τ.Β77.3.2002) απόψαση ΥΕΘΑ «Περί μεταβίβασης 
αρμοδιοτήτων ΥΕΘΑ στον Ειδικό Γραμματέα ΥΕΘΑ», 
αποφασίζουμε: 

2. Απονέμουμε την Ηθική Αμοιβή του Επαίνου στο 
Μόνιμο Υπάλληλο με Α' βαθμό ΚΛ/ΔΕ ΤΕΧΝΙΚΟΥ ΗΛΕ¬ 
ΚΤΡΟΝΙΚΩΝ (Τεχνιτών Τηλ/νιών) ΛΑΖΑΡΙΔΗ-ΠΑΛΑΙΟ- 
ΛΟΓΟ ΝΙΚΟΛΑΟ (ΑΜ:3301) διότι επιδεικνύοντας άριστη 
επαγγελματική κατάρτιση και εργαζόμενος πέραν του 
καλώς εννουμένου καθήκοντος, προέβη στην επισκευή 
των παρακάτω συστημάτων-μέσων της Μονάδας, χωρίς 
την παραμικρή οικονομική επιβάρυνση, με αποτέλεσμα 
την εξοικονόμηση σημαντικού οφέλους της Μονάδας 
και της ΠΑ. γενικότερα: 

α. Συστημάτων συναγερμού αποθήκης Οπλισμού και 
Γ ραφείου Επιστράτευσης. 

β. Ηλεκτρονικού συστήματος αυτομάτων φώτων εμπο¬ 
δίων και κυλιόμενου διαδρόμου γυμναστηρίου Μονά- 
δος. 

3. Επίσης κατασκεύασε με ελάχιστο κόστος, πρότυπο 
σύστημα συνέγερσης των μέσων έρευνας-διάσωσης το 
οποίο έχει τη δυνατότητα καταγραφής στο μαγνητό¬ 
φωνο του ΠΕΠ. 

Η απόφαση αυτή να δημοσιευθεί σε στην Εφημερίδα 
της Κυβερνήσεως. 

Αθήνα, 20 Ιανουάριου 2006 

Ο Ειδικός Γραμματέας 
ΑΘΑΝΑΣΙΟΣ ΣΑΝΤΙΚΟΣ 

-♦- 

Αριθ. οικ.5113 (5) 

Έγκριση υπερωριακής εργασίας του προσωπικού που 
υπηρετεί με Διάθεση στο Γραφείο Υπουργού και στο 
Γ ραφείο Γ ενικού Γ ραμματέα ΥΠΕΧΩΔΕ έτους 2006. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 90 του “Κώδικα νομοθεσίας για 
την Κυβέρνηση και τα Κυβερνητικά όργανα”, που κυρώθηκε 
με το άρθρο πρώτο του π.δ. 63/2005 (ΦΕΚ 98Α'). 

2. Τις διατάξεις του άρθρου 16 του ν.3205/2003 (ΦΕΚ 
297/Α/23.12.2003), «Μισθολογικές ρυθμίσεις λειτουργών 
και υπαλλήλων του Δημοσίου, ΝΠΔΔ και Ο.Τ.Α. και άλλες 
διατάξεις». 

3. Την υπ’ αριθμ. 2/8098/0022/9.2.2004 (ΦΕΚ 332/ 
Β/11.2.2004) κοινή απόφαση «Αποδοχές μετακλητών, ει¬ 


δικών συμβούλων και συνεργατών των Πολιτικών Γ ρα¬ 
φείων μελών της Κυβέρνησης και Υφυπουργών». 

4. Τις υπάρχουσες πιστώσεις σε βάρος του Τακτικού 
Προϋπολογισμού έτους 2006 του ειδικού φορέα 31-110 
(ΥΠΕΧΩΔΕ) ΚΑΕ 511 (211.000 ευρώ). 

5. Την ανάγκη υπερωριακής εργασίας του Προσωπικού 
που υπηρετεί με διάθεση στο Γ ραφείο Υπουργού και στο 
Γ ραφείο Γ ενικού Γ ραμματέα ΥΠΕΧΩΔΕ, αποφασίζουμε: 

Εγκρίνουμε την υπερωριακή εργασία του προσωπικού 
που υπηρετεί με διάθεση στο Γ ραφείο Υπουργού και 
στο Γ ραφείο Γ ενικού Γ ραμματέα ΥΠΕΧΩΔΕ, για κάλυψη 
υπηρεσιακών αναγκών των Γ ραφείων για το έτος 2006 
ως κατωτέρω: 

Υπερωριακή εργασία: 19 υπάλληλοι, 15.000 ώρες με 
δαπάνη 70.000 ευρώ περίπου. 

Οι ώρες υπερωριακής εργασίας δεν θα υπερβαίνουν 
τις 60 το μήνα για κάθε υπάλληλο. 

Με την παρούσα απόφαση προκαλείται δαπάνη σε 
βάρος του τακτικού προϋπολογισμού για το έτος 2006 
η οποία θα βαρύνει το φορέα 31-110 του ΥΠΕΧΩΔΕ (ΚΑΕ 
511) εγγεγραμμένη πίστωση 217.000 ευρώ, προκαλούμενη 
δαπάνη 70.000 ευρώ περίπου. 

Η απόφαση να δημοσιευθεί στην Εφημερίδα της Κυ¬ 
βερνήσεως. 

Αθήνα, 6 Φεβρουάριου 2006 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙΑΣ 
-♦- 

Αριθ. 140410 (6) 

Αδεια στο Δήμο Ιστιαίας Ν.Α. Εύβοιας για την εκμίσθωση 
της αλιευτικής εκμετάλλευσης του ιχθυοτροφείου 
Μεγάλο Διβάρι Ιστιαίας σε τρίτους. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις : 

α. του ν.δ. 420/1970 «Αλιευτικός Κώδικας», 

β. του ν. 2065/1992 «Αναμόρφωση της άμεσης 
φορολογίας και άλλες διατάξεις» και ειδικότερα της 
πργ. 2 του άρθρου 75 αυτού. 

2. Την υπ’ αριθμ. 2051/11.1.1984 κοινή υπουργική απόφαση 
περί «Παραχώρησης στο Δήμο Ιστιαίας Ν. Εύβοιας της 
χρήσης του Εθνικού Ιχθυοτροφείου «ΜΕΓΑΛΟ ΔΙΒΑΡΙ». 

3. Τα προβλήματα της μέχρι σήμερα ασκούμενης 
αλιευτικής εκμετάλλευσης, από τη Δημοτική Επιχείρηση 
Ιχθ/γειας Δήμου Ιστιαίας, όπως αυτά περιγράφονται 
στην από 31.5.2005 σχετική αίτησή της. 

4. Το γεγονός ότι από τις διατάξεις της παρούσας 
Απόφασης δεν προκαλείται δαπάνη σε βάρος του 
Κρατικού Προϋπολογισμού, αποφασίζουμε: 

Εγκρίνουμε την εκμίσθωση με δημοπρασία της 
αλιευτικής εκμετάλλευσης του ιχθυοτροφείου «ΜΕΓΑΛΟ 
ΔΙΒΑΡΙ» από το Δήμο Ιστιαίας, σε τρίτους, με εφαρμογή 
όλων των σχετικών διατάξεων του Αλιευτικού Κώδικα 
(ν.δ. 420/1970) για τη μίσθωση των ιχθυοτροφείων από 
το Δημόσιο, όπως αυτές ισχύουν κάθε φορά. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιανουάριου 2006 

Ο ΥΠΟΥΡΓΟΣ 

ΕΥΑΓΓΕΛΟΣ ΜΠΑΣΙΑΚΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. οικ.5086/511 (7) 

Αποδοχή παραίτησης μέλους του Δ.Σ. της Α.Ε. «ΕΛΛΗ¬ 
ΝΙΚΑ ΤΑΧΥΔΡΟΜΕΙΑ (ΕΛ.ΤΑ.)» και ορισμός νέου. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ- 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α) Του άρθρου 3 του ν. 3429/2005 (Α' 314 ) «Δημόσιες 
Επιχειρήσεις και Οργανισμοί (Δ.Ε.Κ.Ο.)». 

β) Του άρθρου 6 του ν. 2839/2000 «Ρυθμίσεις θεμάτων 
του Υπουργείου Εσωτερικών, Δημόσιας Διοίκησης και 
Αποκέντρωσης και άλλες διατάξεις» (Α' 196). 

γ) Του π.δ. 293/1999 «Οργανισμός του Υπουργείου Με¬ 
ταφορών και Επικοινωνιών» (Α' 263), όπως ισχύει. 

δ) Του άρθρου 90 του “Κώδικα νομοθεσίας για την 
Κυβέρνηση και τα Κυβερνητικά όργανα”, που κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
Όργανα» (Α' 98). 

ε) Του άρθρου 16 του Καταστατικού της Ανώνυμης Εται¬ 
ρείας με την Επωνυμία «ΕΛΛΗΝΙΚΑ ΤΑΧΥΔΡΟΜΕΙΑ» και δ.τ. 
« ΕΛ.ΤΑ.» (τ.Α.Ε. - Ε.Π.Ε./2234/27.3.2002), όπως ισχύει. 

2. Την από 10.1.2006 υποβληθείσα αίτηση παραίτησης 
του Κυριακόπουλου Παναγιώτη από τη θέση του μέλους 
του Δ.Σ. της Α.Ε. ΕΛ.ΤΑ. 

3. Την ανάγκη αντικατάστασης του παραπάνω παραι- 
τηθέντος μέλους από το Δ.Σ. της Α.Ε. ΕΛ.ΤΑ., για την 
εύρυθμη λειτουργία της. 

4. Το γεγονός από την παρούσα απόφαση δεν προ- 
καλείται δαπάνη σε βάρος του προϋπολογισμού της Α. 
Ε. ΕΛ.ΤΑ., αποφασίζουμε: 

Αποδεχόμαστε την από 10.1.2006 αίτηση παραίτησης 
του Κυριακόπουλου Παναγιώτη από τη θέση του μέλους 
του Δ.Σ. της Α.Ε. ΕΛ.ΤΑ. και ορίζουμε ως νέο μέλος, σε 
αντικατάστασή του, τον Χάρχαρο Γεράσιμο του Αλε¬ 
ξάνδρου, επιχειρηματία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιανουάριου 2006 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΓΕΩΡΓΙΟΣ ΑΛΟΓΟΣΚΟΥΦΗΣ ΜΙΧΑΛΗΣ Κ. ΛΙΑΠΗΣ 
-♦- 

Αριθ. οικ.5087/512 (8) 

Αποδοχή παραίτησης μέλους του Δ.Σ. της Α.Ε. «Εταιρεία 
Θερμικών Λεωφορείων» (Ε.ΘΕ.Λ.)» και ορισμός νέου. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 


α) Του άρθρου 3 του ν. 3429/2005 (Α' 314 ) «Δημόσιες 
Επιχειρήσεις και Οργανισμοί (Δ.Ε.Κ.Ο.)». 

β) Του άρθρου 4 του ν. 2969/1998 «Οργάνωση και λει¬ 
τουργία των Αστικών Συγκοινωνιών Αθηνών και Περι¬ 
χώρων» (Α' 283). 

γ) Του άρθρου 6 του ν. 2839/2000 «Ρυθμίσεις θεμάτων 
του Υπουργείου Εσωτερικών Δημόσιας Διοίκησης και 
Αποκέντρωσης και άλλες διατάξεις» (Α' 196). 

δ) Του π.δ. 293/1999 «Οργανισμός του Υπουργείου Με¬ 
ταφορών και Επικοινωνιών» (Α' 263), όπως ισχύει. 

ε) Του άρθρου 90 του “Κώδικα νομοθεσίας για την 
Κυβέρνηση και τα Κυβερνητικά όργανα”, που κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
Όργανα» (Α' 98). 

2. Την υπ’ αριθμ. 40131/4509/27.12.1996 απόφαση των 
Υπουργών Εθνικής Οικονομίας και Οικονομικών και 
Μεταφορών και Επικοινωνιών Έγκριση των τροποποι¬ 
ήσεων του καταστατικού της Ανώνυμης Εταιρείας με 
την επωνυμία «Ανώνυμη Συγκοινωνιακή Εταιρεία», όπως 
τροποποιήθηκε και ισχύει. 

3. Την υπ’ αριθμ. 18674/4176/26.3.2004 απόφαση του 
Πρωθυπουργού και του Υπουργού Μεταφορών και Επι¬ 
κοινωνιών «Ανάθεση αρμοδιοτήτων του Υπουργού Με¬ 
ταφορών και Επικοινωνιών στον Υφυπουργό Μεταφορών 
και Επικοινωνιών» (Β' 535). 

4. Την από 30.12.2005 υποβληθείσα αίτηση παραίτησης 
του Χάρχαρου Γεράσιμου από τη θέση του μέλους του 
Δ.Σ. της Ε.ΘΕ.Λ. 

5. Την ανάγκη αντικατάστασης, του παραπάνω πα- 
ραιτηθέντος μέλους από το Διοικητικό Συμβούλιο της 
Ε.ΘΕ.Λ. Α.Ε., για την εύρυθμη λειτουργία του. 

6. Το γεγονός ότι από την παρούσα απόφαση δεν 
προκαλείται δαπάνη σε βάρος του προϋπολογισμού 
της Ε.ΘΕ.Λ. Α.Ε., αποφασίζουμε: 

Αποδεχόμαστε την από 30.12.2005 αίτηση παραίτησης 
του Χάρχαρου Γ εράσιμου από τη θέση του μέλους του 
Δ.Σ. της Εταιρείας Θερμικών Λεωφορείων Α.Ε. (Ε.ΘΕ.Λ.) 
και ορίζουμε ως νέο μέλος, σε αντικατάστασή του, τον 
Γ ραμμένο Γ εώργιο του Ιωάννη, οικονομολόγο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιανουάριου 2006 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΓΕΩΡΓΙΟΣ ΑΛΟΓΟΣΚΟΥΦΗΣ ΑΝΑΣΤΑΣΙΟΣ ΝΕΡΑΝΤΖΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

(2310) 423 956 

ΛΑΡΙΣΑ -Διοικητήριο 

(2410)597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ -Πεδιάδος 2 

(2810) 300 781 

ΙΩΑΝΝΙΝΑ -Διοικητήριο 

(26510) 87215 

ΛΕΣΒΟΣ - Πλ. Κωνσταντινουπόλεως 1 

(22510) 46 654 

ΚΟΜΟΤΗΝΗ - Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 βυτο, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 

Σε μορφή ΰϋ: 


Τεύχος 

Περίοδος 

Ευπο 

Τεύχος 

Περίοδος 

ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β' 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β 

3μηνιαίο 

80 

Ανώτατου Ειδικού Δικαστηρίου 

Ετήσιο 

5 

Β 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώληαης μεμονωμένων Φ.Ε.Κ σε μορφή εύ-Γοππ από εκείνα που διατίθενται σε ηλεκτρονική μορφή και μέχρι 100 σελίδες σε 5 ευ ιό προσαυξανόμενη κατά 1 βιιιό ανά 50 
σελίδες. 

• Η τιμή πώλησης σε μορφή οά-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικό: 210 - 4071010, (οχ: 210 - 4071010 ϊηΙβΓΠβΙ : ΙιΙ1ρ://νννννν.Θΐ.9τ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το ΙπΙβτπβΙ 


Α' (Νόμοι, Π.Δ., Συμβάσεις κτλ.) 

225 € 

190 € 

Β (Υπουργικές αποφάσεις κτλ.) 

320 € 

225 € 

Γ (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θυτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεταιπέραντου ποσού 
της ετήσιας συνδρομής έτους 2006, κατά 40 ευτο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512).Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐβπιβΐ, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οιΔήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά απύ Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α απύ την ιστοσελίδα του Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00' 















